
1. ConsideraŢii generale


Prezentul ghid pentru elaborarea, redactarea, susţinerea si aprecierea lucrării de finalizare a studiilor se doreşte a fi un îndrumar al activităţii tuturor acelor care, într-un fel sau altul sunt implicaţi în aceste activităţi.


Scopul lucrării de finalizare a studiilor este să verifice capacitatea studenţilor de sistematizare şi sintetizare a cunoştinţelor dobândite în timpul studiilor, precum şi modul în care aceştia pot rezolva problemele tehnice impuse de tema de lucrare, pe baza acestor cunoştinţe.
Lucrarea de finalizare a studiilor este pentru orice student, prima lucrare de anvergură care-l defineşte în mediul profesional din care face parte conferindu-i personalitatea atât ca profesionist cât şi ca intelectual. Pe de altă parte Lucrarea de finalizare a studiilor este una din dovezile competenţei profesionale care poate fi etalată în demersul pentru obţinerea unui loc de muncă.
Lucrarea de finalizare a studiilor constituie lucrarea finală pentru absolventul unei unităţi de învăţământ superior tehnic, care - conferă titlul de inginer diplomat sau inginer în specialitatea absolvită.

Lucrarea de finalizare a studiilor trebuie să cuprindă o sistematizare şi o sintetizare a tuturor cunoştinţelor însuşite de absolvent în decursul anilor de studii.

Prin Lucrarea de finalizare a studiilor absolventul trebuie să rezolve o problemă constructivă sau tehnologică de proiectare sau cercetare, să rezolve o problemă tehnică actuală la nivelul progresului tehnic.

Lucrarea de finalizare a studiilor trebuie să cuprindă soluţii constructive, metode tehnologice  şi de calcul moderne.

Absolventul trebuie să acorde o atenţie modului de redactare a lucrării de finalizare a studiilor, respectându-se în acest sens normativele în vigoare.

2. TEMATICA LUCRĂRII DE FINALIZARE A STUDIILOR
Temele pentru Lucrările de finalizare a studiilor pot cuprinde o gamă largă de domenii:

· Proiectarea unor ansambluri sau subansamble pentru maşini- unelte;
· Proiectarea unor tehnologii pentru anumite subansamble repere şi SDV-urile necesare;

· Proiectarea de dispozitive sau scule speciale necesare anumitor procese tehnologice;
· Proiectarea tehnologilor de execuţie a unor repere prin deformare plastică la rece (tehnologia propriu-zisă, scula, ştanţa, matriţa, utilajul);
· Proiectarea unor standuri şi instalaţii necesare laboratoarelor de specialitate;
· Proiectarea asistată de calculator (CAE/CAD/CAM);
· Proiectarea de automatizări pentru utilaje şi tehnologii speciale;
· Alte teme de proiectare din domeniul construcţiilor de maşini.

3. ETAPELE ELABORĂRII LUCRĂRII DE FINALIZARE A STUDIILOR
Pentru succesul activităţii de elaborare a lucrării de finalizare a studiilor se recomandă parcurgerea următoarelor etape:

1) alegerea temei lucrării de finalizare a studiilor;

2) documentarea;

3) elaborarea propriu-zisă a lucrării de finalizare a studiilor;

4) susţinerea lucrării de finalizare a studiilor şi valorificarea rezultatelor obţinute.


3.1. Alegerea temei LUCRĂRII DE FINALIZARE A STUDIILOR
Lucrarea de finalizare a studiilor se elaborează pe baza unei teme care trebuie să reflecte cunoştinţele acumulate de student în timpul anilor de studiu, interesele de cercetare ale membrilor Facultăţii de Inginerie Managerială şi Tehnologică, ale institutelor de cercetare de profil sau probleme concrete şi aspecte specifice ale activităţii societăţilor comerciale.

Temele propuse vor fi aprobate în Şedinţa catedrei de TCM.

Deoarece ar fi de dorit ca studenţii să îşi aleagă temele lucrărilor de finalizare a studiilor cât mai repede, se recomandă  acestora să-şi folosească, şi în  acest sens, practica desfăşurată la sfârşitul anului III.


3.2. Documentarea

Spre a putea elabora o lucrare originală şi fundamentată ştiinţific, pe Iângă alegerea judicioasă a temei de tratat, este necesară atât o bună orientare profesională, cât şi o cunoaştere temeinică a subiectului abordat şi a domeniilor înrudite. Cu alte cuvinte, scopul acestei etape în elaborarea lucrării de finalizare a studiilor este de a-i familiariza pe studenţi cu diferite puncte de vedere sau modalităţi de tratare a problemei studiate.

Aceasta impune consultarea surselor de informaţii disponibile, cărţi, periodice, prospecte, pagini web sau alte publicaţii urmărind ultimele realizări şi evoluţii privind tematica abordată.


În cazul in care lucrarea presupune efectuarea unei documentări în societăţi comerciale, absolventul îşi va însuşi condiţiile tehnice şi economice existente în societatea respectivă, se va interesa asupra avantajelor şi dezavantajelor soluţiilor deja existente şi se va consulta cu specialiştii societăţii în vederea găsirii unei soluţii mai bune. 

Desigur, se va acorda o importanţă deosebită găsirii soluţiilor de modelare matematică şi de cercetare numerică, elaborării unor programe de calculator.


Conform planului de învăţământ, perioada efectivă alocată pentru elaborarea lucrării de finalizare a studiilor este între 13 mai şi 03 iunie, dar documentarea şi chiar elaborarea unor aspecte ale acestuia pot începe mult mai devreme.

3.3. Elaborarea propriu-zisă a LUCRĂRII DE FINALIZARE A STUDIILOR


3.3.1 Volumul şi forma de prezentare a lucrării de finalizare a studiilor.

Din punct de vedere al formei de prezentare, Lucrarea de finalizare a studiilor va cuprinde două părţi componente: 


I. Partea scrisă 


II. Partea grafică.

I. Partea scrisă 

Partea scrisă a lucrării de finalizare a studiilor va avea un număr de pagini cuprins aproximativ între 50 şi 80.
Lucrările vor fi editate la calculator. Formatul paginii A4, marginile de 2,5 cm. Caracterul va fi TNR, marimea de 12 pct, la 1,5 randuri, aliniat: stanga-dreapta (justify).

Titlurile capitolelor, se numerotează, marimea 14 pct. Centrate.  Bold. 

Titlurile subcapitolelor, se numeroteaza, marimea 12 pct. aliniate la stanga.

Tabelele, figurile şi graficele se includ în text, fiind numerotate şi având titlu. Referirea în text la acestea se va face prin indicaţia: figura nr. Ij, italic sau tabelul nr. ij, italic unde: i – nr. capitol; j – nr. figură, tabel.


Prima pagină a părţii scrise, care constituie sub-coperta, va indica Pagina de gardă.Tema lucrării, numele şi prenumele absolventului şi anul elaborării (v. Anexa 2).

Pagina a doua – a lucrării constituie Tema Proiectului de diplomă/Lucrării de disertaţie, care se va completa pe formulare de forma celui din Anexa 4, cu datele şi semnăturile prevăzute.


Pagina a treia Declaraţia de autenticitate a lucrării Anexa 3

Pagina a patra Rezumatul lucrării

Pagina a cincea Cuprinsul lucrării

În continuare urmează conţinutul propriu-zis al lucrării care se va redacta sistematic, clar şi concis, explicaţii simple, evitând scrierea repetată a unor formule etc.

Structurarea lucrării pe capitole, stabilirea volumului şi conţinutului acestor capitole se va face împreună cu conducătorul ştiinţific în funcţie de tema lucrării.

Relaţiile, figurile şi tabelele se vor numerota pe capitole, în ordinea inserării în text.

Se recomandă ca fiecare capitol să înceapă pe o pagină nouă, păstrând constantă distanţa de la marginea de sus a foii la titlul capitolului.


Redactarea textului se va face la persoana a 3-a. Atât în text cât şi în partea grafică se vor utiliza simbolurile şi terminologiile conform standardelor în vigoare, chiar dacă în documentaţiile utilizate apar alte notaţii. De asemenea este necesar ca simbolurile şi notaţiile utilizate să fie aceleaşi în toată lucrarea.
Relaţiile de calcul se scriu separat de text, pe un alt rând, aliniate la dreapta, indicându-se unitatea de măsură a elementului calculat, iar semnificaţia fiecărui simbol şi valoarea fiecărui coeficient se indică într-un rând nou, în ordinea în care acestea apar în relaţia respectivă; rândul nou începând cu „în care”, de exemplu:

(3.1)

în care:

d este diametrul, în mm;
n este turaţia, în rot/min.

Cifrele care indică numărul relaţiei se vor include între  paranteze şi se vor alinia pe verticală.
După scrierea formulei, relaţiei, cu simbolurile corespunzătoare, după semnul ”=” urmează înlocuirea în aceasta a valorii finale, fără relaţii şi calcule intermediare:

În cazul în care se utilizează multe simboluri şi coeficienţi, se poate indica semnificaţia acestora într-o listă de simboluri şi notaţii, în cadrul unei subdiviziuni distincte de la începutul lucrării.
Referinţele în text la relaţiile de calcul din lucrare se fac prin indicarea numărului de ordine al relaţiei respective, scris între paranteze, de exemplu: ”înlocuind în relaţiile (3.9) şi (3.10) se obţine:”

Figurile se vor numerota pe capitole, după numărul figurii specificându-se ce reprezintă figura.:


Fig. 3.1. Schema de prelucrare
Tabelele se dispun în cadrul lucrării acolo unde sunt amintite, şi se numerotează; numărul de ordine fiind precedat de cuvintul "Tabelul", care se scrie în partea dreapta sus, deasupra tabelului.

Pentru orice relaţie sau schemă de principiu, preluate din literatura de specialitate, se va indica în mod obligatoriu sursa bibliografică printr-o trimitere de forma: "folosind metoda descrisă în [11, pag.23] s-a obţinut". Prima cifră indică poziţia publicaţiei citate în lista bibliografică de la sfârşitul lucrării.
Schiţele explicative referitoare la problematica tratată vor fi întocmite la dimensiunile necesare şi vor fi incluse în text fără chenar. Se recomandă ca aceste figuri să fie executate folosind programe software specializate.

În cazul repetării unor calcule pentru valori numerice diferite, nu se vor prezenta toate calculele individuale, ci după scrierea algoritmului pentru o valoare reprezentativă, restul se va prezenta centralizat sub formă tabelară.

II. Partea grafică

Cuprinde desene executate pe formate standardizate. Elaborararea desenelor se poate face:

· In tus, pe hartie de calc;
· Utilizand programe destinate proiectarii asistate: AUTOCAD, Solid Edge, Solid Works, Catia etc., printate sau plotate
Desenele trebuie să reprezinte, în funcţie de tema lucrării următoarele:


-desenul de ansamblu al dispozitivului, aparatului, ştanţei, matriţei proiectate sau desenul subansamblului sau ansamblului din care face parte reperul pentru care se proiectează tehnologia;


-desenul de execuţie a reperul pentru care se proiectează tehnologia de execuţie;


-desenele pentru un dispozitiv şi o sculă stabilite de comun acord cu conducătorul ştiinţific.


-planele de operaţii pentru tehnologia proiectată;


-itinerarul tehnologic al tehnologiei proiectate.


Formatele desenelor şi scările se vor alege astfel încât suprafaţa planşelor să fie folosită cât mai util, fără spaţii prea mari goale.


Numărul concret şi volumul planşelor se vor stabili de comun acord cu conducătorul lucrării.



3.3.2 Recomandări pentru redactarea părţilor caracteristice ale lucrării 



3.3.2.1 Introducere

În introducere se va arăta necesitatea studierii domeniului căreia îi aparţine tema propusă, precum şi importanta subiectului lucrării de finalizare a studiilor pentru domeniul studiat. 

Se va arăta clar şi concis obiectul şi scopul lucrării, problemele care au trebuit să fie analizate si rezolvate în lucrare şi modul general de soluţionare a acestora.

Se vor face scurte referiri la măsura în care lucrarea contribuie la rezolvarea sau îmbunătăţirea problemelor respectiv soluţiilor studiate. Introducerii îi vor fi afectate maxim 2 pagini.




3.3.2.2 Analiza stadiului actual al temei

Scopul acestei secţiuni este de a face o sinteză a documentării  teoretice de a prezenta nivelul atins în cercetarea pe plan naţional si internaţional si caracteristicile generale ale domeniului în care se face cercetarea. In acest sens se recomandă un studiu amănunţit a literaturii de specialitate  referitoare la acest subiect.

În finalul acestui capitol după ce s-a prezentat stadiul actual al temei trebuie să se facă referiri la scopul şi metoda utilizată în cadrul lucrării de finalizare a studiilor la “valoarea” adăugată cercetării, referiri care să justifice angrenarea în lucrarea curentă. Volumul acestui capitol este de 5÷10 pagini.



3.3.2.3 Contribuţii teoretice şi aplicative la soluţionarea temei

Acesta fiind capitolul de bază al lucrării, va prezenta contribuţia personală a absolventului la rezolvarea temei. În funcţie de tema aleasă acum se va descrie pe larg fie metodologia urmată, fie tehnologia sau soluţia constructivă de bază concepută. Din modul de expunere trebuie să rezulte clar care sunt elementele preluate şi care sunt cele originale propuse de candidat.

Prezentarea soluţiilor constructive propuse se va face cu ajutorul unor scheme de principiu, acestea fiind fundamentate prin:


- calcule cinematice;


- calcule pneumatice, hidraulice, termice;


- calcule de dimensionare şi verificare;


- calcule tehnologice;

- calcule specifice proiectării dispozitivelor;


- calcule specifice proiectării sculelor etc.

Dacă tema tratată are un caracter pur tehnologic (se proiectează procesul tehnologic pentru un reper) lucrarea va conţine:

· descrierea constructivă şi funcţională a maşinii (ansamblului) din care face parte reperul;

· rolul funcţional al reperului considerat;
· se vor prezenta cel puţin două variante de proces tehnologic, dintre care una pe maşini cu comandă numerică;
· se va face o analiză atât individuală cât şi comparativă a variantelor de proces tehnologic.
Lucrarea va conţine un subcapitol de Calcul economic în care se vor evalua costurile pe care le implica soluţiile tehnologice propuse.
Astfel, se va calcula costul tehnologiei aplicate, si anume:


-cost materiale de baza pentru realizarea piesei

-cost manopera de prelucrare (salarii)


-cost dispozitive speciale pentru executia doar a acestui reper (nu se includ sculele universale care se folosesc si la alte piese)


-cost consumabile (plăcuţe frezare, cutite microbohr etc.)


-cost colaborari (daca este cazul)


-Cost total
Aspecte legate de tehnica securităţii muncii vor fi tratate aparte în cadrul unui subcapitol (paragraf) special al lucrării de finalizare a studiilor.



3.3.2.4 Concluzii

Vor cuprinde într-o formă cât mai concisă şi pe puncte principalele rezultate obţinute în tema tratată, subliniindu-se contribuţia adusă prin propriile cercetări. Se vor scoate în evidentă elementele de noutate ale lucrării. Dacă rezultatele obţinute pot fi aplicate în activitatea industrială sau economică se vor face recomandările corespunzătoare.




3.3.2.5 Bibliografia

În Lucrarea de finalizare a studiilor, lista bibliografică a lucrărilor consultate se dă o singură dată, la sfârsitul lucrării sau la sfârşitul unei părţi a lucrării (dacă este cazul). Ea va cuprinde lucrările consultate, numerotate, prezentate în ordine alfabetică după numele primului autor.

Se vor introduce în lista bibliografică numai acele lucrări care au fost direct utilizate în lucrare şi deci care într-un mod sau altul au contribuit la realizarea lucrării. Anexa 5



3.3.2.6 Opis

În opis se va specifica numărul de pagini al părţii scrise, numărul de figuri şi tabele incluse în partea scrisă, numărul de desene cu specificarea formatelor existente.

3.4. Sustinerea LUCRĂRII DE FINALIZARE A STUDIILOR ÎN faŢa comisiei

Modalitatea de susţinere a lucrării de finalizare a studiilor în fata comisiei este foarte importantă pentru aprecierea şi evaluarea lucrării. În primul rând, prezentarea trebuie să fie concisă abordând esenţa lucrării cât şi detaliile semnificative. Modul de exprimare trebuie să fie clar, coerent, să nu lase posibilitatea unor interpretări diferite.
Se va prezenta distinct ceea ce s-a preluat şi partea originală a lucrării. Soluţiile vor fi susţinute cu argumente logice, cu trimiteri la referinţe bibliografice şi se vor sedimenta concluziile. 
Răspunsul la întrebările membrilor comisiei va fi direct, la obiect, fără dezvoltări inutile. Candidatul trebuie să cunoască şi să fie capabil să explice toate elementele pe care le-a folosit în lucrare.
Pentru prezentare se pot utiliza diverse mijloace: Power Point, folii transparente, diapozitive, materiale video, tehnică de calcul, mostre etc.

Se recomandă ca ţinuta candidatului în faţa comisiei (vestimentaţie, prezenţa fizică etc.) să fie decentă şi adecvată momentului.

4. CONDUCEREA LUCRĂRII DE FINALIZARE A STUDIILOR

Documentarea şi întocmirea lucrării de finalizare a studiilor se face sub îndrumarea unui conducător ştiinţific.


Conducătorii lucrărilor au obligaţia:

•  De a stabili coordonatele lucrării cu fiecare candidat, înainte de a începe documentarea;

•  După documentare, împreună cu absolventul se stabileşte cuprinsul lucrării de finalizare a studiilor;

•  Trebuie să verifice corectitudinea soluţiilor alese;

• Trebuie să urmărească contribuţia personală a candidatului la realizarea lucrării;

•  Conducătorul ştiinţific va verifica lucrarea şi va întocmi un referat.

Referatul trebuie să cuprindă o analiză temeinică a lucrării şi să propună admiterea pentru susţinerea în faţa comisiei pentru examenul de finalizare a studiilor sau respingerea lui.
5. METODOLOGIE PRIVIND ORGANIZAREA ŞI DESFĂŞURAREA EXAMENULUI DE FINALIZARE A STUDIILOR
Conform metodologiei afişate pe site.
http://imtuoradea.ro/infostudenti/licenta.htm
Anexa 1

UNIVERSITATEA DIN ORADEA

FACULTATEA DE INGINERIE MANAGERIALĂ ŞI TEHNOLOGICĂ

DOMENIUL ..................................................

PROGRAMUL DE STUDIU …....................
FORMA DE ÎNVĂŢĂMÂNT ...... (ZI / ÎNVĂŢĂMÂNT LA DISTANŢĂ)
PROIECT DE DIPLOMĂ /

LUCRARE DE DISERTAŢIE

CONDUCĂTOR ŞTIINŢIFIC

(TITLUL ŞTIINŢIFIC ŞI NUMELE )

ABSOLVENT

(NUMELE ABSOLVENTULUI)

ORADEA

2011

Anexa 2

UNIVERSITATEA DIN ORADEA

FACULTATEA DE INGINERIE MANAGERIALĂ ŞI TEHNOLOGICĂ

DOMENIUL ..................................................

PROGRAMUL DE STUDIU …....................
FORMA DE ÎNVĂŢĂMÂNT ...... (ZI / ÎNVĂŢĂMÂNT LA DISTANŢĂ)
TITLUL LUCRĂRII

CONDUCĂTOR ŞTIINŢIFIC

(TITLUL ŞTIINŢIFIC ŞI NUMELE )

ABSOLVENT

(NUMELE ABSOLVENTULUI)

ORADEA

2011

Anexa 3
Nr…………../……………

DECLARAŢIE DE AUTENTICITATE 

A

LUCRĂRII DE FINALIZARE A STUDIILOR
Titlul lucrării _______________________________________ __________________________________________________ _________________________________________________ _________________________________________________ 
Autorul lucrării ______________________________________
Lucrarea de finalizare a studiilor este elaborată în vederea susţinerii examenului de diplomă / disertaţie organizat de către Facultatea _____________________________________________ din cadrul Universităţii din Oradea, sesiunea____________________ a anului universitar ___________________. 
Prin prezenta, subsemnatul (nume, prenume, CNP) ___________________________________________________________________________________________________________________, declar pe proprie răspundere că această lucrare a fost elaborată de către mine, fără nici un ajutor neautorizat şi că nici o parte a lucrării nu conţine aplicaţii sau studii de caz publicate de alţi autori. 

Declar, de asemenea, că în lucrare nu există idei, tabele, grafice, hărţi sau alte surse folosite fără respectarea legii române şi a convenţiilor internaţionale privind drepturile de autor. 
Oradea, 







Semnătura
Data_______________          


______________

ANEXA 4
UNIVERSITATEA DIN ORADEA

FACULTATEA DE INGINERIE MANAGERIALĂ ŞI TEHNOLOGICĂ

CATEDRA______________________________________________________
TEMA_________

Lucrare de finalizare a studiilor a studentului: ______________________ 
1). Tema lucrării de finalizare a studiilor: ________________________________ ___________________________________________________________________ ___________________________________________________________________ ___________________________________________________________________
2). Termenul pentru predarea lucrării: ___________________________________
3). Elemente iniţiale pentru elaborarea  lucrării de finalizare a studiilor:_______ ___________________________________________________________________ ___________________________________________________________________ 
4). Conţinutul lucrării de finalizare a studiilor: ____________________________
___________________________________________________________________ ___________________________________________________________________
______________________________________________________________________________________________________________________________________ 
5). Material grafic: ___________________________________________________
___________________________________________________________________
___________________________________________________________________
6). Locul de documentare pentru elaborarea lucrării: ______________________
___________________________________________________________________
___________________________________________________________________
7). Data emiterii temei________________________________________________
Şef de catedră, 





Conducător ştiinţific,
(Titlu ştiinţific, Nume, Prenume, Semnătură)




(Titlu ştiinţific, Nume, Prenume, Semnătură)
Absolvent,
(Nume, Prenume, Semnătură)

_1079017270.unknown

_1079017733.unknown

